Държавен вестник, бр. 11, 2011 г., стр. 15

БРОЙ  11	
Д Ъ Р Ж А В Е Н  В Е С Т Н И К 	
СТР.  15  
1. брой на смесените патрули за месеца;
2. брой на служители, участващи в патру­
лирането, като те не могат да бъдат по-малко 
от двама за всяка от страните; преди нача­
лото на осъществяване на смесения патрул 
страните си предоставят списък с имената на 
служителите, които ще участват в патрула; 
3. определяне на ръководител на патрула; 
в случай на патрулиране на територията на 
двете страни се определя и ръководителят, 
който ще поеме ръководството на служите­
лите при смяна на територията на действие; 
4. район на действие на патрула;
5. дата и продължителност на смесения 
патрул;
6. данни за транспортните средства, които 
ще се използват по време на патрулирането;
7. местата, през които участниците в патру­
ла ще преминават границата, за да достигнат 
територията на съседната държава; 
8. определяне на лица за контакт за подпо­
магане на координацията и управлението на 
взаимодействието, които са на разположение 
24 часа в денонощието.
(3) В случай, когато оперативната обста­
новка налага, или при неблагоприятни ме­
теорологични условия планираните патрули 
могат да бъдат отменени или отложени, за 
което страните взаимно се информират. 
(4) При необходимост, за предотвратяване 
на заплахи за сигурността на общата граница, 
могат да се осъществяват смесени патрули из­
вън предварително съгласувания план-график. 
(5) Всяка една от страните може едно­
странно да прекрати участието си в смесените 
патрули, като уведоми другата страна за това. 
(6) Всяка страна осигурява за целите на 
дейността на смесения патрул необходимите 
телекомуникационни средства за връзка с 
оперативните дежурни части. 
(7) Страната, на чиято държавна територия 
се осъществява патрулирането, предоставя на 
служителите на другата страна необходимите 
телекомуникационни средства за връзка с 
останалите участници в патрула.
(8) Всяка страна осигурява служители с 
необходимата професионална подготовка и 
опит, имащи добри познания по официалния 
език на другата страна или по английски език.
(9) Всяка страна осигурява провеждането 
на общ предварителен инструктаж на своите 
служители за техните правомощия, времето 
и мястото на явяване за участие в смесен 
патрул. Страната, на чиято територия ще 
се осъществява дейността, организира про­
веждането на непосредствен инструктаж на 
смесения патрул, като: 
1. се проверява личният състав и матери­
алното осигуряване на патрула; 
2. се проверява изправността на транспорт­
ните, телекомуникационните и помощните 
средства, както и на служебното оръжие; 
3. се запознават участниците в патрула 
с местността, оперативната обстановка, по­
ставената задача, маршрута на движение и 
допълнителните особености при наблюдението 
и контрола. 
Член 19
Оценка на дейността на смесения патрул
(1) На всеки три месеца представители 
на компетентните органи на двете страни 
изготвят съвместно анализ за резултатите 
от съвместните дейности по патрулирането.
(2) Компетентните органи на двете страни 
изготвят едногодишни оценки на дейността 
на смесените патрули, в които се отразяват 
пречките, които възпрепятстват дейността на 
патрулите, пропуските и решения за тяхното 
отстраняване. 
Член 20
Обучение
(1) Страните организират съвместно прак­
тическо обучение за служителите по спазване 
на приложимото законодателството в случаите 
на осъществяване на смесени патрули.
(2) Два пъти в годината компетентните 
органи на страните провеждат практичес­
ки занятия по осъществяване на смесени 
патрули за повишаване квалификацията на 
служителите.
Г л а в а  І V
ОТГОВОРНОСТ
Член 21
Гражданска отговорност
(1) Когато за целите на това споразуме­
ние служители на едната страна действат на 
територията на другата страна, всяка страна 
носи отговорност за щетите, нанесени от 
нейните служители при осъществяване на 
техните действия, съгласно законодателството 
на страната, на чиято територия действат.
(2) Страната, на чиято територия са на­
несени щетите по ал. 1, възстановява или 
осигурява компенсация за тези щети според 
условията, приложими за вреди, причинени 
от собствените є служители.
(3) Страната, чиито служители са нанес­
ли щета на лице на територията на другата 
страна, възстановява изцяло на последната 
сумите, платени на пострадалите или на 
представляващите ги лица.